medieval-data/medieval-latin-ner-HOME-Alcar huggingface dataset:
| ITEM | Omnibus presentes litteras inspecturis Radulfus dictus de A Garniers , canonicus Sancti Iuliani Laudunensis et Erardus eiusdem ecclesie quondam canonicus , salutem in Domino . Nouerint uniuersi quod cum ecclesie Sancti Nichasii Remensis traxisset in causam coram nobis , auctoritate apostolica , dominum Terricum de Birbaco , militem , petitionem suam formans in hunc modum dicit ecclesia Sancti Nichasii Remensis contra dominum Terricum de Birbaco , militem quod cum Euanus , quondam patronus ecclesie Birbacensis donauerit et concesserit ecclesie Sancti Nichasii Remensis in elemosinam totum ius quod habebat in ecclesia Birbacensi quod ius etiam cum cepisset in feodum a uiro nobili duce Brabantie ut donationi consentiret et ita melius teneret dictus dux donationem illam confirmauit et laudauit . Ita quod loco cuiuslibet canonici mortui unus ecclesie Sancti Nichasii Remensis substitueretur ; quam donationem etiam ab Heluidi uxore sua et a Waltero filio suo , dictus E . B fecit laudari ; unde cum dictus Th . C ipsam ecclesiam donationem gaudere non permittat , immo post mortem canonici illius ecclesie alios canonicos contra uoluntatem ipsius ecclesie in preiudicium et grauamen instituerit , petit ipsum Th . compelli ad hoc quod dictam ecclesiam de donatione permittat gaudere ita quod post mortem quorumlibet canonicorum mortuorum monachi ipsius ecclesie Sancti Nichasii Remensis substituantur loco ipsorum . Item petit dampna que super hoc sustinuit quod nec ipse , nec pater ipsius permittit substitui monachos loco canonicorum mortuorum immo alias 0 canonicos substituerunt , que estimat usque ad ualorem ducentarum librarum parisiensium sibi reddi , hoc petit saluo iure addendi , minuendi , mutandi et corrigendi . Dictus Therricus , coram nobis constitutus , procuratore dicte ecclesie similiter constituto , recognouit et confessus est se nichil iuris habere in dicto iure patronatus ecclesie de Birbaco , cum supradicti Euanus auus suus et Heluidis aua sua et uxor dicti Euani de consensu domini Walteri , patris dicti Th . in elemosinam contulissent dicte ecclesie Sancti Nichasii Remensis quicquid habebant uel habere poterant uel debebant in iure patronatus ecclesie Birbacensis et si quid iuris dictus Th . in predicto patronatu habebat uel habere poterat uel debebat dicte ecclesie quittauit et in elemosinam concessit perpetuo possidendum . Quod ut ratum et firmum permaneat ad petitionem dicti Terrici et procuratoris dicte ecclesie presentes litteras sigillorum nostrorum munimine duximus roborandas . Datum anno Domini M ° CC ° XXX ° U ° , mense iunio .
| ITEM | H . E Dei gratia Sancti Iacobi et O . F Sancti Laurentii in Leodio abbates , uenerabili Sancti Nichasii Remensis abbati , salutem in Domino . Paternitati uestre signamus quod auctoritate apostolica magistro Hugoni adiudicauimus curam ecclesie de Birbais et uobis et ecclesie uestre ius patronatus eiusdem ecclesie , G . preposito et curie dicti magistri aduersario confitente in pleno iure quod ecclesia Sancti Nichasii habebat ius patronatus et ab eo si placeret , ei uellet curam eiusdem ecclesie suscipere , alioquin in illa ecclesia nichil reclamabat , inde uobis supplicamus quod si inter ipsum et magistrum Hugonem honestam compositionem possumus inuenire , quod dictum prepositum indictum recipiatis pro obseruanda pace magistri H . qui fideliter et utiliter , sicut apparet , pro honore uestre ecclesie laborauit maxime cum ius uestrum discussum sit et declaratum .
| ITEM | Uniuersis presentes litteras inspecturis magister Gaufridus decanus Birbacensis totumque capitulum eiusdem ecclesie , salutem in Domino . Nouerint uniuersi quod cum discordia uerteretur inter nos ex una parte et abbatem et conuentum Sancti Nichasii Remensis ex altera super collatione duarum prebendarum in ecclesia Birbacensi , uidelicet Beate Marie et Beate Katerina , tandem de bonorum uirorum consilio inter nos super dicta discordia composuimus in hunc modum quod nos in iure coram decano et scolastico maioris ecclesie Cameracensis , iudicibus a domino papa delegatis , per procuratorem ad hoc specialiter destinatum consensimus et consentimus et adhuc per presentes litteras consentimus donationi et ordinationi quam fecit uenerabilis pater Iohannes , quondam Leodiensis episcopus , abbati et monasterio Sancti Nichasii Remensis de monachis instituendis in ecclesia Birbacensi loco canonicorum cedentium seu decedentium et aliis articulis sicut continetur in litteris predicti episcopi exinde confectis , preeunte consensu patronorum eiusdem ecclesie Birbacensis , uidelicet Henrici illustris ducis Lothoringie et Brebantie et patris sui bone memorie , nec non nobilis uiri Theoderici , domini de Birbaco quarum litterarum transcriptum habemus traditum nobis a predictis abbate et conuentu , sub sigillo cantoris Louaniensis nec umquam contraueniemus facto , consilio aut uerbo , per nos nec per alium . Saluauimus tandem nobis et adhuc saluamus collationem duarum dictarum prebendarum eiusdem ecclesie Birbacensis quarum una prebenda Beate Marie altera Beate Katerine nuncupatur , collationem quarum nostram esse dicti abbas et conuentus ad plenum confessi sunt prout in litteris eorum quas super hoc confectas nobis concesserunt plenius continetur . In testimonium omnium premissorum presentes litteras sepedictis abbati et conuentui Sancti Nichasii Remensis concessimus sigillis nostris roboratas . Actum et datum anno Domini M ° CC ° XXX ° IX ° feria tertia post circumdederunt me , mense februario .
| ITEM | R . ° decanus et G . scolasticus Cameracenses , uniuersis presentes litteras inspecturis , in Domino salutem . Noueritis nos litteras fratris Renardi domini pape penitentiarii sub hac forma recepisse Uiris prouidis decano et scolastico Cameracensibus frater Renardus domini pape penitentiarius , salutem in Domino . Exhibita nobis ex parte abbatis et conuentus Sancti Nichasii Remensis ordinis Sancti Benedicti , petitio continebat quod cum inter ipsos ex una parte et magistrum Gaufridum , qui pro decano se gerit , Walterum et Galterum clericos Birbacensis ecclesie Leodiensis diocesis ex altera , super prebendas ipsius ecclesie ac rebus aliis orta esset materia questionis . Tandem diuersis litteris super hoc hinc inde ad iudices diuersos obtentis et de iuridictione ipsorum questione suborta quia iudices partis aduerse ad cognoscendum de iuridictione huiusmodi conuenire nolebant pluries requisiti ut si concordare non possent saltim per arbitros huiusmodi contentio sopiretur , sed ut dicti abbas et conuentus ius suum prosequi non ualerent tam in eosdem abbatem et conuentum quam in iudices obtentos ab eis de facto , cum de iure non possent excommunicationis sententiam promulgarunt ipsi sentientes indebite se grauari ad sedem apostolicam appellantes non abstinuerunt postmodum quod et eorumden iudices a diuinis , uerum cum eorum absolutio nobis sit ab apostolica sede commissa , discretioni uestre auctoritate domini pape committimus , quatinus postquam huiusmodi excommunicationis sententiam iuxta formam ecclesie circa eos duxeritis relaxandam iniuncta ipsis penitentia competendi cum eis demum super irregularitate de qua dubii ratione tinetur alio non obstante canonico dispensetis . Datum Laterani II kalendas maii , pontificatus domini Gregorii pape UIIII anno tercio decimo .1 Huius auctoritate igitur mandati nos cum dictis abbate et conuentu Sancti Nichasii Remensis et eorum iudicibus , super irregularitate si qua ratione dubii incurrerunt auctoritate nobis commissa dispensamus cum omnes sententie in ipsos late fuerunt renouate mandantes uobis O . decane Christianitatis Remensis quatinus cum eis ubicumque necesse fuerit , si ex parte ipsorum fueritis requisiti , denuncietis auctoritate nobis commissa esse dispensatum . Datum anno Domini , M ° CC ° XXX ° IX ° feria secunda post inuocauit me .
| ITEM | B . H decanus et . . ' scolasticus Cameracenses iudices a domino papa delegati , omnibus presentes litteras inspecturis , in Domino salutem . Nouerit uniuersitas uestra quod cum questio uerteretur inter ecclesiam Sancti Nichasii Remensis ex una parte et magistrum G . I decanum et capitulum Birbacense ex altera super collatione duarum prebendarum in ecclesia Birbacensi , uidelicet Beate Marie et Beate Katherine , tandem de bonorum uirorum consilio super dicta questione dicte partes sicut coram nobis in iure per procuratores ad hoc specialiter destinatos confesse fuerunt , composuerunt in hunc modum : quod collatio dictarum duarum prebendarum Beate Marie et Beate Katherine ad magistrum G . I decanum et capitulum Birbacensem spectat et eorum est , secundum quod in litteris exinde confectis H . K illustris ducis Lothoringie et ipsius patris , bone memorie , nec non et uiri nobilis Th . L domini de Birbaco , sigillis roboratis plenius continetur , quarum transcriptum tradiderunt decanus et capitulum . .M abbati et conuentui Sancti Nichasii Remensis sicut dicti procuratores confessi fuerunt sub sigillis abbatis lablacensis N cantoris Louaniensis et magistri G . canonici Aycuriensis ( a ) . Preterea dicti magistri G . decanus et capitulum Birbacense per procuratorem ad hoc specialiter destinatum in iure coram nobis consenserunt et consentiunt donationi et ordinationi quam fecit uenerabilis pater Iohannes , quondam Leodiensis episcopus . . ° abbati et monasterio Sancti Nichasii Remensis , de monachis ipsius ecclesie instituendis in ecclesia Birbacensi loco canonicorum cedentium siue decedentium et aliis articulis sicut continetur in litteris predicti episcopi exinde confectis , preeunte consensu patronorum eiusdem ecclesie Birbacensis , uidelicet H . illustris ducis Lothoringie et Brabantie et patris sui bone memorie , nec non nobilis uiri Th . P domini de Birbaco quarum transcriptum tradiderunt dicti abbas et conuentus , dictis decano et capitulo sub sigillo cantoris Louaniensis nec unquam contrauenient facto uel uerbo uel consilio per se ipsos uel per alium . Saluauerunt tamen sibi dicti decanus et capitulum collationes dictarum duarum prebendarum ecclesie Birbacensis quarum una prebenda Beate Marie altera prebenda Beate Katherine noncupatur collationes quarum ad dictos decanum et capitulum pertinere per suum procuratorem dicti abbas et conuentus ad plenum confessi sunt prout in litteris eorum plenius continetur . Promiserunt autem dicti decanus et capitulum per eundem procuratorem bona fide coram nobis in iure quod contra dictam compositionem per se uel per alium de cetero non uenient sed eam inuiolabiliter obseruabunt . In cuius rei testimonium presentes litteras ad petitionem dictorum procuratorum sigillis nostris fecimus roborari . Datum anno Domini , M ° CC ° XXX ° nono .
| DE CANTA RANA ' | Drogo prepositus 5 , Radulfus decanus 6 , Thomas cantor ceterique ecclesie Remensis fratres tam futuris quam presentibus in perpetuum . Humana mortalitate cito labente scripto memorie dignum duximus commendare ut sciant tam futuri quam moderni , quod totam partem terre Sancti Leodegarii que ad nos pertinebat cum aqua , banno et iusticia omnibusque proficuis nichil nobis prorsus retinentes ecclesie Beati Nichasii quam plurimum diligere tenemur contra omnes legittimam warandiam laturi perpetuo nomine nostro concessimus possidendam ; ita tamen quod in festo sancti Remigii post Natale Domini IIIIor libras remensis monete nobis annuatim persoluet . Hec autem ut rata et inconcussa permaneant sigilli nostri impressione et probabilium uirorum attestatione corroborauimus . S Bosonis archidiaconi ; S . Hildewini uicedomini ; S . Gregorii , S . Galteri , S . Laurentii presbyterorum ; S . Stephani de porta claustri , S . Mathei , S . Nicholai , S . Milonis diaconorum ; S . Radulfi , S . Alani , S . Hugonis , S . Guidonis subdiaconorum . Actum anno ab Incarnatione Domini M ° C ° LXXUI ° .
Alexander episcopus seruus seruorum Dei dilectis filiis abbatibus presidentibus capitulo generali abbatum et priorum abbates proprios non habentium ordinis Sancti Benedicti prouincie Remensis , salutem et apostolicam benedictionem . Ex parte dilectarum in Christo filiarum abbatissarum et conuentuum monasteriorum monialium Remensis prouincie ordinis Sancti Benedicti fuit nobis humiliter supplicatum ut cum obseruantia predicti ordinis ab ipsa sui institutione multum sit rigida et difficilis ad ferendum fuerint que posmodum per felicis recordationis Gregorium papam predecessorem nostrum superaddita statuta generalia diuersarum penarum adiectione uallata ; ne contingat sub tantis oneribus deficere oneratas prouidere super hoc paterna sollicitudine curaremus ; attendentes igitur quod expedit calamum quassatum non conteri et in erasione eruginis uos non frangi ipsarum precibus inclinati presentium uobis ac successoribus uestris auctoritate concedimus ut super obseruatione predictorum statutorum que de substancia regule non existunt , uos ac successores uestri cum predictorum monasteriorum eorumque menbris abbatissis et monialibus presentibus et futuris libere dispensare possitis hiis casibus dumtaxat exceptis super quibus in eadem regula est dispensatio interdicta ; in quibus casibus dispendandi super penis adiectis quas predicte abbatisse et moniales hactenus incurrerunt uel incurrent de cetero easque absoluendi per uos per alios ab excommunicationis uinculo quo ipsas ob transgressionem predictorum statutorum inuolui contigit uel contigat , iniuncta sit absolutis penitentia salutari libera sit uobis et eisdem successoribus uestris de nostra permissione facultas ; nonobstantibus aliquibus litteris ad uenerabiles fratres nostros , .B archiepiscopum Remensem et eius suffraganeos ab apostolica sede sub quocumque tenere directis aut processibus habitis per eosdem de quibus forsam oporteat fieri mentionem aut etiam obtinendis . Datum Neapoli , idus februarii , pontificatus nostri anno primo .
| DE ALTARIBUS DE CLEIRONE DE LUNIACO DE BRANZONIS CURTE | Pastoralis cura quam Deo disponente suscepimus , nos indesinenter admonet oppressis subuenire et quibuslibet anxietatibus attritis compassionis manum porrigere . Ego itaque Rodulfus Remensis ecclesie indignus sacerdos considerans fratres qui in monasterio Beati Nichasii martyris degunt die noctuque Deo desudantes , plurimis angi necessitatibus altaria subter annotata , ob meorum remissionem peccatorum , eorum usibus contuli et suppositarum testimoniis personarum perpetuo impersonaliter tenenda concessi : altare uidelicet Cleirone et altare de Luniaco , altare etiam de Branzonis Curte quod ad thesaurum ad concinnanda luminaria monasterii esse decreui , hoc ita permanere astipulatione imaginis nostre firmaui . Signum Fulconis archidiaconi ; S . Ebali prepositi ; S . Bartholomei thesaurii ; S . Elberti , S . Lamberti , S . Odonis presbyterorum ; S . Gerardi , S . Richardi , S . Guillelmi diaconorum ; S . Isembardi , S . Mathei , S . Raineri subdiaconorum . Actum Remis , anno incarnati Uerbi millesimo C ° UIIII ° , indictione Illa ; regnante Hludouico rege Francorum anno 11 ° 75 , archiepiscopatus domni Rodulfi anno IIr 76 ; Fulcradus cancellarius scripsit et subscripsit .
| De molendino de Bateret . | Ego Hugo de Choelli omnibus ad quos presentes littere peruenerint , in Domino salutem . Nouerit uniuersitas uestra quod fratres mei Wido et Odo duas partes quas habebant in molendino de Bateret et eius appendiciis , pro remedio animarum suarum ecclesie Beati Nichasii in elemosinam libere et absolute contulerunt ; preterea tertiam partem pro qua ecclesia Beati Nichasii equipollens mutuum dedit Adam Uergius , militi de Buxiolo quam partem idem Adam emerat A a cognato meo Odone Haterel de qua parte idem Odo Haterel II solidos de censu michi debebat annuatim et duas prenominatas partes et omnia que michi occasione molendinorum uel appendiciorum B eius obuentura erant ecclesie predicte assensu uxoris mee Marie et filiorum meorum Willermi et Hugonis et Milonis quitta clamaui approbaui et perpetuo possidenda legaliter concessi . Sed sciendum est quod sepenominata ecclesia domino Alano de Iouiniana Curte ' debet XII denarios annuatim reddere ex parte uxoris sue de terra que C uocatur Cuignart et de rippa aque secundum Cuignart Cuignart et enim quedam terra est ante molendinum . Ne autem huius possessionis largitio aliquo modo uacillare ualeat me bona fide memorate ecclesie legittimam warandiam 0 portaturum iuramento interposito obligaui , iuraui etiam quod quiete et pacifice hanc possessionem faciam teneri . Ut autem istud ratum habeatur sigilli mei impressione signaui E ; huius rei testes sunt : Drogo tunc abbas ; Haydericus quondam abbas ; Rogerus anglicus , Stephanus capellanus , frater Eurardus monachi presbyteri ; Dudo de Choelli , Iohannes de Oiri , Eurardus des Istes milites ; Adams de Faisniers , Cleophas de Maruel laici ; Iohannes frater Hayderici , Nihardus , Garnerus obitus de Chiezi , Corbellus et Henricus de Buxolio . Actum anno incarnati Uerbi M ° C ° nonaginto IX ° .
| CONCESSIO DECIMARUM DE SORMONNE | Ego Nicholaus , dominus de Rumigniaco omnibus ad quos littere iste peruenerint , salutem in Domino . Nouerit uniuersitas uestra quod Albricus miles de Lislel , assensu uxoris sue Comitesse quicquid habebat , tam in minuta decima quam maiori de Sormonne , in Monte de Harceies et in terra de Monte Corneto coram nobis ecclesie Beati Nichasii Remensis in elemosinam contulit . Ecclesia uero nolens esse ingrata beneficii pro eisdem decimis dedit predicto militi , XXX libras remensis monete . Hanc donationem quoniam decime de feodo nostro erant , saluo nostro dominio , prefate ecclesie laudamus et ratam esse uolumus nec non et warandiam aduersus omnes qui ecclesiam prenominatam uellent opprimere portabimus . Ut autem hoc ratum permaneat , sigillo nostro munire curauimus .
| DE MONTE CORNETO | Ego H .h dominus de Monte Corneto , omnibus ad quos littere iste peruenerint , notum facio quod pater meus Petrus in decima de Castellario , tam magna quam minuta , ex nouem partibus quatuor habens , ex his quatuor quas in ea habebat ad conuersionem ueniens duas ecclesie Sancti Nichasii Remensis pro remedio anime sue et antecessorum suorum , assensu uxoris mee I . et liberorum meorum in elemosinam legauit . Concessit etiam tres falcatas prati quod est ad exitum uille de Ham , in uia que ducit ad Cleron concessit in super partem decime quam idem pater meus inuadiauerat a Simone de Trambleto pro XLa solidis in Monte de Harceiis . Preterea concessimus ego et pater meus omnes census totius terre mee preter census terre Symonis de Trambleto , ualentes usque ad decem et octo solidos remensis monete , ecclesie de Ham ad luminare duarum lampadum que semper de nocte ardere tenebuntur , X scilicet solidos pro anima uxoris mee Beatricis et UIII ° pro animabus Willermi aui mei et omnium antecessorum meorum . Actum anno Uerbi incarnati , M ° CC ° tertio .
| DE ECCLESIIS BONIFONTIS ET SANCTI PETRI RUMIGNIACENSIS | Frater Girardus fratrum Boni Fontis humilis minister et eiusdem loci conuentus ad quos littere presentes peruenerint , in Domino salutem . Ad notitiam tam presentium quam futurorum scripto mandare dignum duximus quod assensu capituli nostri concessimus monachis Sancti Petri Rumigniacensis et hominibus ipsorum aisantias pascuorum in perpetuum habendas in tota terra Sancte Marie Boni Fontis , scilicet in agris , pratis et siluis ; nemus , uero nostrum scindere aut deportare eis non licebit , nec porcos uel capras in nemora ducere ; nos quoque nichilominus et grangie nostre aisantias pascuorum in perpetuum habebimus in tota terra Sancti Petri Rumigniacensis , scilicet in agris , pratis et siluis ; nemus uero eorum scindere aut deportare nobis non licebit , nec porcos uel capras in nemus eorum ducere . Sciendum autem quod pro emolumentis pascuorum terrarum Sancti Petri Rumigniacensis modium unum frumenti quem in decima de Buxut ad mensuram de Rumigniaco ex elemosina Radulfi militis , cognomento Crispelli , tenebamus , prefatis Sancti Petri Rumigniacensis monachis in perpetuum possidendum statuimus . Quod si quis eos super predicto modio inquietare attemptauerit , consilium et auxilium eis pro posse portabimus . Adiicimus itaque quod si altera pars nostrorum alteri parti in pratis uel satis dampnum intulerit , simpliciter sine emendatione inuicem satisfaciemus ; porro si nemora nostra inuicem post incisionem ne pascantur conseruare uoluerimus ut recrescant , altera pars pecora sua in eadem nemora ducere non poterit nec garandiam portare tenebitur nisi de parte propria ; pratum uero unum pro repascendis pecoribus retinere licebit unicuique parti absque alterius partis ingressu . Hec autem ab hominibus Baii sunt laudata et approbata , presentibus de Roseto et de Antigniaco decanis auctoritate domini Remensis ibidem missis . Ut autem conuentio ista rata et inconcussa in perpetuum permaneat , sigilli nostri impressione munire curauimus . Actum anno Uerbi incarnati , M ° CC ° UI ° , mense maio .
| DE PAGE FACTA INTER NOS ET GUIDONEM DE UERDENAY | Guibertus de Ambianis maioris ecclesie et magister Prior Sancti Symphoriani , canonici et offici ales Remenses , omnibus ad quos littere iste peruenerint , in Domino salutem . Nouerit uniuersitas uestra quod cum inter ecclesiam Sancti Nichasii Remensis et Guidonem , militem de Uerdenaio 3 super censu quarumdam possessionum , uidelicet de Campo Obelet ad Montem Frigidum 4 una pecia terre , similiter de Campo Obelet le Tregehardre 5 in Campo Fulcone 6 , tribus petiis terre , prato in alodio et quarta parte unius orti questio uerteretur procuratore Sancti Nichasii et dicto milite , in presentia nostra constitutis , inter ipsos compositum est in hunc modum dictus miles dictas possessiones de quarum censu agebatur ecclesie Sancti Nichasii quitas clamauit et si quid aliud tunc ipsis ecclesia ipsa ab eodem milite tenebat , eidem quitauit nichil in eisdem sibi retinens preter censum duodecim denariorum et unius mine frumenti quem ecclesia dicto militi et heredibus suis , singulis annis infra octabas sancti Remigii in capite octobris , reddere tenetur . Ecclesia uero memorata pro censu non soluto et iusticiis ex inde prouenientibus dicto militi centum solidos persoluit . Quitationem uero predictam dictus miles , fide mediante , et sub pena decem librarum firmauit et quod ipsam ab heredibus suis cum ad legittimam peruenerint etatem et ab ecclesia super hoc fuerint requisiti , faciet laudari se predicto modo obligauit et super hoc obseruando Petrus et Willelmus , milites de Chalmisiaco , se fideiussores et obsides constituerunt et fidem de hoc tenendo etiam sub pena predicta coram nobis dederunt . In huius autem rei testimonium presentes litteras emisimus sigillo curie Remensis communitas . Actum anno gratie M ° CC ° quintodecimo , mense decembri .
| DE UINEA DE COCHIERES | Ego Milo de Aysele , omnibus ad quos littere presentes peruenerint , in Domino salutem . Nouerit uniuersitas uestra quod ego de assensu uxoris mee Sare et filii mei Galteri , quittaui ecclesie Beati Nichasii Remensis et dedi in elemosinam si quid iuris habebam in uinea Sancti Nichasii de Cochieres ; Guido etiam , miles de Roceio siquid iuris in eadem uinea habebat similiter eidem ecclesie quittauit me presente . Ut autem istud ratum et firmum habeatur et ecclesie de cetero super hoc non possit uexari , presens scriptum sigilli mei impressione dignum duxi corroborare . Actum anno Uerbi incarnati , M ° CC ° UIII ° .
| ITEM | M . G diuina permissione Sancti Theoderici dictus abbas , omnibus litteras presentes inspecturis , salutem in Domino . Noueritis quod nos commutationem et excambium quod fecimus cum Clarino de Chalon de uinea nostra in Cochieres iuxta uineam Sancti Nichasii sita sub censu tertium nummorum singulis annis reddendorum , contra uineam in territorio de Hermunduilla 9 inter uineam Petri filii Acarini et uineam Wichardi le coquenier sitam ; ratum habemus et uolumus inuiolabiliter obseruari . In cuius rei testimonium litteras istas sigillo nostro fecimus muniri . Actum anno Domini M ° CC ° uicesimo tertio , mense decembri .
| ITEM DE QUITTATIONE UINEE | Magistri Iohannes et Iohannes de Blesis , canonici et officiales remenses , omnibus presentes litteras inspecturis , in Domino salutem . Nouerint uniuersi quod cum discordia esset inter Iacobum de Aisele et domicellam Magloriam uxorem eius ex una parte et ecclesiam Sancti Nichasii Remensis ex altera , super eo quod iidem Iacobus et uxor eius dicebant quandam uineam quam habebat eadem ecclesia in territorio de Chalon ' ° iuxta quandam aliam uineam ipsius ecclesie in loco qui dicitur en Cochieres que quidem uinea de qua erat discordia fuit , ut dicitur , Claroti de Chalon esse in banno et manso dominico ipsorum Iacobi et eius uxoris nec poterat eadem ecclesia ibidem contra uoluntatem suam aliquid acquirere ut dicebant ; tandem bonorum ( uirorum ) interueniente consilio , dictus Iacobus coram nobis et dicta M . H uxor sua , coram clerico fideli curie Remensis ad hoc specialiter et expresse misso quicquid iuris habebant uel habere poterant in dicta uinea prefate ecclesie penitus quitauerunt et in elemosinam contulerunt et concesserunt , nec non idem Iacobus ius quod habebat in dicta uinea si quod habebat super altare Sancti Nichasii Remensis obtulit sicut coram nobis recognouit . Et promiserunt , fide prestita corporali , predictus Iacobus coram nobis et dicta Magloria uxor sua coram predicto clerico fideli curie ad hoc ut dictum est misso quod dicta uinea per se uel per alium , ratione dotis uel aliqua alia ratione nichil de cetero reclamabunt sed eandem ecclesiam de eadem permittent in perpetuum pacifica possessione gaudere . In cuius rei testimonium presentes litteras sigillo curie Remensis fecimus communiri . Actum anno Domini M ° CC ° XXX ° UII ° , mense nouembri .
| ITEM DE QUITTATIONE EIUSDEM | Magistri Iohannes et Iohannes de Blesis , canonici et officiales Remenses , uniuersis presentes litteras inspecturis , in Domino salutem . Nouerit uniuersitas uestra quod cum discordia esset inter dominam Sarram de Aisellis , Iacobum et Iohannem fratres , liberos eius ex una parte et ecclesiam Sancti Nichasii Remensis ex altera super eo , quod iidem Sarra et eius liberi dicebant quandam uineam quam habet eadem ecclesia in territorio de Chalon iuxta quandam aliam uineam ipsius ecclesie , in loco qui dicitur en Cochieres que quidem uinea de qua erat discordia fuit ut dicitur Claroti de Chalon , esse in banno et manso dominico ipsorum nec poterat eadem ecclesia ibidem contra uoluntatem ipsorum acquirere aliquid ut dicebant ; tandem bonorum ( uirorum ) interueniente consilio , dicti Iacobus et Iohannes fratres coram nobis et dicta domina Sarra matre ' eorum coram . . clerico fideli curie Remensis ad hoc specialiter et expresse misso quicquid iuris habebant et habere poterant in dicta uinea prefate ecclesie penitus quittauerunt et in elemosinam contulerunt et promiserunt , fide prestita corporali , predicti Iacobus et Iohannes fratres coram nobis et dicta domina Sarra coram predicto . . clerico fideli curie ad hoc , ut dictum est , misso quod in dicta uinea , per se uel per alios , ratione dotis uel aliqua alia ratione , nichil de cetero reclamabunt , sed eandem ecclesiam de eadem permittent in perpetuum pacifica possessione gaudere . Recognouerunt insuper predicti fratres coram nobis et domina Sarra predicta coram clerico curie supradicto quod pro premissa quittatione et compositione ista , receperant octo libras parisienses a dicta ecclesia in pecunia numerata ; et propter hoc promiserunt quod super dicta uinea predicte ecclesie legittimam portabunt garandiam aduersus omnes iuri parere uolentes . Hanc autem compositionem et quitationem et omnia supradicta laudauerunt et approbauerunt coram predicto clerico et fideli curie Remensis ad hoc misso Iacquerus de Prouilleio et domicella Maria , uxor eius soror dictorum Iacobi et Iohannis fide prestita corporali firmiter promittentes quod contra premissa per se uel per alium non uenient in futurum , nec in dicta uinea , per se uel per alium , aliquid de cetero reclamabunt . In cuius rei testimonium presentes litteras sigillo curie Remensis roborari . Actum anno Domini M ° CC ° XXX ° UIII ° , mense iunio .
| DE EN COCHIERES | Magister Iohannes de Blesis , canonicus et officialis Remensis , omnibus presentes litteras uisuris , in Domino salutem . Nouerint uniuersi quod cum discordia esset inter dominum Balduinum de Longa Ualle , militem et dominam Iohannam , eius uxorem ex una parte et ecclesiam Sancti Nichasii Remensis ex altera , super eo quod iidem miles et uxor eius dicebant quandam uineam quam habere se dicit dicta ecclesia in territorio de Chalon iuxta quandam aliam uineam ipsius ecclesie , in loco qui dicitur en Cochieres que quidem uinea de qua erat discordia fuit ut dicitur Claroti de Chalon esse in banno et manso dominico ipsorum Balduini et Iohanne uxoris eius nec poterat dicta ecclesia ibidem contra uoluntatem suam aliquid acquirere ut dicebant ; tamen dictus , .I miles de bonorum uirorum consilio coram nobis et dicta Iohanna eius uxor coram clerico fideli curie ad hoc specialiter misso , spontanea uoluntate et non coacta , ut dicebat quicquid iuris habebant uel habere poterant in dicta uinea prefate ecclesie penitus quitauerunt et in elemosinam contulerunt et concesserunt et promiserunt fide data quod in dicta uinea , per se uel per alium , ratione dotis uel aliqua alia ratione , nichil de cetero reclamabunt sed eandem ecclesiam de eadem uinea permittent in perpetuum pacifica possessione gaudere . In cuius rei testimonium presentes litteras sigillo curie Remensis fecimus communiri . Actum anno Domini M ° CC ° XXX ° IX ° , mense aprili .
| DE ALTARIBUS SANCTI MARTINI SUPER SOPIAM DE BOCCONIS UILLA DE CONS DE CERESIO DE HANONIA DE BUREIO | Ego Rodulfus , propitia diuinitate Remensis ecclesie inutilis minister , omnibus Christi fidelibus in perpetuum . Monasterium Beati Nichasii martyris , predecessorum nostrorum uigore et studio fundatum , ne et nostre largitionis exsors habeatur aliquibus adminiculis uoluimus muneratum . Amore siquidem fratrum Deo ibidem iugiter deuote militantium , et rogatu domni Iorranni abbatis prefato monasterio contulimus altaria quorum subter annotata sunt nomina altare uidelicet Sancti Martini super Sopiam ' ; altare Begonis Uilla , altare de Cons 3 ; altare de Ciresio ' ' ; altare de Hanonia 5 et de Bureio 6 . Hec altaria Sancto Nichasio perpetuo tenenda concessimus ; et ne quis ei auferre conetur sub anathematis interminatione prohibemus . S . Nicholai archidiaconi ; S . Fulconis archidiaconi ; S . Ebali prepositi ; S . Ioffridi decani ; S . Cirini uicethesaurii ; S . Lamberti uicecantoris ; S . Elberti , S . Gerardi , S . Ade , S . Odonis presbyterorum ; S . Fulconis , S . Richardi , S . Iohandis diaconorum . Actum Remis , anno incarnati Uerbi Millesimo C ° XU ° , indictione UIIIa ; regnante Hludouico rege Francorum anno UIF ; archiepiscopatus autem domni Rodulfi anno UIIr B . Fulcradus cancellarius recognouit , scripsit et subscripsit .
| DE PERMUTATIONE NOSTRI CELLARII DE CORMONSTEREUL | Guiburgis , Dei gratia Sancti Petri ' Remensis abbatissa , omnibus presentes litteras inspecturis salutem in Domino . Nouerit uniuersitas uestra quod cum ecclesia Sancti Nichasii Remensis haberet quoddam cellarium in nostra uilla de Cormotherolio , ante curiam Beati Petri et Robinus de Cormotherolio haberet quandam petiam terre iuxta grangiam Sancti Nichasii , tandem inter dictam ecclesiam et ipsum Robinum talis permutatio ex consensu utriusque partis facta fuit quod dicta ecclesia in perpetuum possideret dictam petiam terre , Robinus uero et ipsius heredes cellarium ; quam permutationem nos laudauimus et approbauimus , saluis tamen censibus quos ecclesia nostra in dictis cellario et terra percipere consueuit . In cuius rei testimonium presentes litteras sigilli nostri munimine fecimus roborari . Actum anno Domini , M ° CC ° XXX ° , mense iunio .
| Item de permutatione . | Henricus de Motheia , officialis domni Hugonis de Sarquus Remensis archidiaconi , omnibus presentes litteras uisuris , in Domino salutem . Nouerint uniuersi quod Robinus de Cormotherolio et Lieduidis , uxor eius , coram me constituti recognouerunt se permutasse cum ecclesia Sancti Nichasii Remensis quandam petiam terre quam habebant , ut dicunt , apud Cormotherolium sitam inter grangiam dicte ecclesie et grangiam Ingrandi , proquodam cellario quod dicta ecclesia ut dicit habebat in uilla supradicta ante portam Beati Petri , promittentes dicti R . A et L . B uxor eius quod in dicta petia terre nichil de cetero , per se uel per alios , reclamabunt et quod contra omnes iuri parere uolentes dicte ecclesie , de dicta petia terre , legittimam portabunt garandiam et hoc fide interposita . In cuius rei testimonium presentes litteras sigillo curie domini mei feci ( robo ) rari . c . Actum anno Domini , Millesimo CC ° trecesimo , mense iunio .
| DE UINEIS DE MONTE UALLESIO | Guibertus Ambianensis , officialis domini Remensis , omnibus ad quos littere iste peruenerint , in Domino salutem . Nouerit uniuersitas uestra quod Ernaudus de Oriente et Margareta uxor sua cum iter arriperent proficiscendi ad partes transmarinas in presentia nostra constituti recognouerunt se quasdam uineas suas quas acquisierant in Monte Ualesio sitas iampridem ecclesie Beati Nichasii Remensis in elemosinam contulisse post decessum eorum possidendas quas etiam uineas dicta ecclesia dudum excoli fecit ad medietatem . Innouauerunt autem coram nobis idem E . et uxor sua eandem elemosinam itaquod quandiu ipsi uixerint medietatem fructuum uinearum ipsarum sicut antea fecerant percipient et ecclesia medietatem . Altero uero eorum decedente superstes nichilominus quoad uixerit eandem medietatem habebit ; ad quam medietatem recipiendam Ponciam La Beche , uel heredes eius ipsa decedente , dictus E . et uxor sua eandem elemosinam 0 quamdiu erunt extra patriam hanc loco sui constituerunt ita etiam quod si ipsa Poncia uoluerit uineas excolet et totum fructum earum percipiet . Redeuntibus autem ipsis E . et Margareta , uel eorum altero , ad ipsos uel ad ipsorum alterum predicta medietas sicut prius reuerteretur et post amborum decessum sepedicte uinee remanebunt ecclesie memorate , integre et absolute , perpetuo possidende . In cuius rei testimonium , presentes litteras emisimus sigillo curie Remensis communitas . Actum anno gratie M ° CC ° XIIII ° , mense iunio .
| DE QUADAM UINEA IN NIGRA UALLE | .2 Magister Bonardus , officialis domni Hugonis Remensis archidiaconi , omnibus ad quos littere iste peruenerint , in Domino salutem . Nouerint uniuersi quod Michael et Richeudis uxor Dudonis , Robinus , li tonniers , Herbinus de Porta uineam sitam in Nigra Ualle quam Radulfus de Regiteste , pater Huardi clerici , legauerat ecclesie Sancti Nichasii sicut ecclesia Sancti Nichasii asserebat , penitus quittauerunt et ius quod ibidem habebant eidem ecclesie perpetuo possidendum concesserunt , fide interposita firmiter promittentes quod in dicta uinea , per se uel per alios , nichil de cetero reclamabunt . In cuius rei testimonium presentes litteras sigillo curie domini mei feci communiri . Actum anno Domini M ° CC ° XIX ° , mense maio .
| De Sarmiers . | Magister Garinus de Beeloy officialis domni Hugonis de Sarquus Remensis archidiaconi , omnibus presentes litteras inspecturis , in Domino salutem . Nouerint uniuersi quod Haimmardus clericus in curia domini mei coram me constitutus recognouit se uendidisse domno Amando , decano de Hannapes quandam petiam uinee circiter duo iornalia continentem , sitam inter uineam eiusdem A . decani et uineam Colini Godimus in territorio de Sarmiers , precio triginta librarum de quibus idem Haimmardus recognouit sibi plenius fuisse satisfactum , fide data promittens quod in dicta petia uinee , per se uel per alium , aliqua ratione nichil de cetero reclamabit ; sed aduersus omnes iuri parere uolentes legitimam ex inde portabit garendiam F decano supradicto . In cuius rei testimonium , presentes litteras sigillo curie domini mei feci communiri . Actum anno Domini , millesimo duocentesimo tricesimo quinto , mense octobri .
| ITEM DE DECIMA SANCTI GERMANI MONTIS | Albricus Dei gratia Remensis archiepiscopus , omnibus presentes litteras inspecturis , in Domino salutem . Noueritis quod Herbertus Periers et Pascha G uxor eius , in nostra presentia constituti , uendiderunt precio centum et quindecim librarum remensium ecclesie Sancti Nichasii Remensis quicquid habebant et percipiebant in decima de Sancti Germani Monte tam in maiori quam minuta fide interposita , promittentes quod super hoc aduersus omnes qui iuri stare uoluerint , eidem ecclesie legittimam | garandiam portabunt et de hoc constituerunt fideiussores Robaudum et Baletum et in contrauadium posuerunt XX ' sextarios frumenti qui sibi debentur apud Barras ; idem etiam Herbertus et Pascha G uxor sua de dicta se decima in nostra presentia deuestierunt et in manu nostra resignauerunt et nos , ad petitionem eorumdem , prefatam ecclesiam inuestiuimus de eadem . In cuius rei testimonium presentes litteras sigilli nostri appensione fecimus munimiriI . Datum per manum Hugonis cancellarii nostri , anno gratie M ° CC ° septimo decimo , mense iunio .
| ITEM DE SANCTO GERMANI MONTE | Magister Bonardus , officialis domni Hugonis Burgundie Remensis archidiaconi , omnibus presentes litteras inspecturis , salutem in Domino . Nouerit uniuersitas uestra quod cum inter ecclesiam Sancti Nichasii et hospitale Beate Marie Remensis coram me questio uerteretur super decimis territorii de Sancti Germani Monte quas ecclesia Sancti Nichasii ad se pertinere dicebat , tandem post multas altercationes interueniente bonorum ( uirorum ) consilio , partes in me amicabiliter compromiserunt sub pena decem librarum . Ego uero auditis hinc inde propositis de prudentum uirorum consilio arbitrum meum protuli in hunc modum : quod si parrochiani de Sancti Germani Monte excolant terras supradicti territorii , tota decima ecclesie Sancti Nichasii persoluetur ; si uero conuersi dicti hospitalis uel parrochiani de Gomhunt 3 uel alii quam parrochiani de Sancti Germani Monte colant terras supradictas , ratione territorii medietas totius decime ecclesie supradicte persoluetur . In cuius rei testimonium , presentes litteras sigillo curie domini mei feci communiri . Actum anno Domini Millesimo CC ° XUIII ° , mense iulio .
| DE QUESTIONIBUS INTER NOS ET ECCLESIAM SPARNACENSEM | Ego H . K Sparnacensis ecclesie abbas 4 totusque noster conuentus , omnibus ad quos presentes litteras peruenerint , in Domino salutem . Nouerint igitur presentes et futuri quod cum questio inter ecclesiam nostram et ecclesiam Sancti Nichasii uerteretur super reportagio parrochianorum de Uilla Asinorum a territorio de Sarmiers de terris archiepiscopi censualibus tandem post multam litis uentilationem in presentia H . cantoris , F . de Sparnaco et G . Doquin in hunc modum terminata est : quicquid supra Barbariam ex parte de Sarmiers ratione decime obuenerit , tam in uino quam annona a quocumque parrochiano terra illa exculta fuerit totum erit monasterii Sancti Nichasii , de terre uero que citra Barbariam continetur ex parte Uille Asinorum quam uia interiacens in duas partes diuidit , dominus abbas Sancti Nichasii partem que respicit Campum Floridum 6 sibi retinuit ita quod in ea totam decimam de annone integre ecclesia Sancti Nichasii habebit de terris archiepiscopi censualibus dumtaxat a quocumque cultore etiam si a parrochiano de Uilla de L Asinorum terra illa exculta fuerit ; alterius uero partis que respicit Chammereium decimam de annona habebit ecclesia Sancti Martini Sparnacensis integram de terris dumtaxat quas excolent parrochiani de Uilla Asinorum ; in decima uero uini partium citra Barbariam distinctarum dicte ecclesie ad equum participium uenient in uineis illis dumtaxat que a parrochianis de Uilla Asinorum excolentur . Actum anno ab Incarnatione Domini M ° CC ° .
| DE SOLIDIS QUOS HABEMUS IN STALLO RADULFI | Willermus , Dei gratia Remensis archiepiscopus , Sancte Romane ecclesie tituli Sancte Sabine cardinalis , apostolice sedis legatus , omnibus ad quos littere iste peruenerint , in Domino salutem . Notum fieri quod cum domus Ingerrani seruientis nostri in foro Remensi constituta , censum X solidorum singulis annis reddere teneretur ecclesie Beati Nichasii Remensis , dilecti filii nostri , abbas et capitulum eiusdem ecclesie deM censum illum eidem Ingerrano et domui sue remiserunt et quitum clamauerunt absolute ; nos uero in recompensationem huius rei , concessimus iamdicte ecclesie decem solidos censuales annuatim accipiendos in stallo Radulphi de Castello Landun quod est iuxta stallum Radulfi carnificis . Quod ut ratum permaneat et firmum presenti scripto et sigilli nostri Karactere confirmamus . Actum anno dominice Incarnationis , Millesimo C ° LXXXX ° IIII ° , datum per manum Mathei , cancellarii nostri .
| De beneficio Sancti Sixti et competentia eius . | Symon Pes Lupi canonicus et officialis Remensis , omnibus presentes litteras inspecturis , in Domino salutem . Nouerint uniuersi quod cum presbyter Sancti Syxti Remensis ecclesiam Sancti Nichasii Remensis coram nobis traxisset in causam petens beneficium suum quod minus competens esse dicebat sufficienter augmentari tandem mediante bonorum uirorum consilio inter dictum presbyterum et magistrum Ouricum qui speciales litteras abbatis et conuentus de compositione super ea predicta facienda nobis exibuit , compositum fuit in hunc modum quod predicta ecclesia , nomine beneficii competentis dimidium modium bladi in tercia parte decime Sancti Syxti quam possidebat ad eandem mansuram N et eodem modo quo aliud bladum in dicta decima idem presbyter percipere consueuerat in augmentatione beneficii predicti sepedicto presbytero annuatim in perpetuum concessit percipiendum . Nos uero predictam compositionem inter partes predictas factam de speciali mandato domini archiepiscopi Remensis approbandam duximus et insuper ad maiorem securitatem confirmandam . In cuius rei testimonium presentes litteras sigillo curie Remensis fecimus communiri . Actum anno Domini M ° CC ° tricesimo , mense iunio .
| De decima Sancti Syxti et de Rumoldi Curte . | Ego C Rodulfus Dei gratia Remensis ecclesie licet indignus minister , cuiusdam decime litem inter ecclesiam uidelicet Sancti Thymothei et Beati Syxti discernere uolens presentis pagine testimonio dubiam terminaui causam . Eo tempore quo magister Albricus decimam Sancti Syxti tenebat in beneficium a Hugone Remensis Ecclesie thesaurario suborta est querela decime cuiusdam culture Sancti Thymothei que cultura iacet inter Uiriliacum et Taissicum II , canonici Sancti Thymothei dicebant dimidiam partem decime culture illius ad se pertinere eoquod terra Sancti Thymothei esset , abbas autem Sancti Nychasii ad cuius monasterium altare Sancti Syxti D pertinet legalibus personis et idoneis testibus paratus fuit probare decimam illam ad ecclesiam Sancti Syxti pertinere . Uerum pacis gratia inter utrosque dispensauimus quatinus de his que in eadem terra extra domos Sancti Remigii curtes et hortos extra etiam alias edificandas ad agriculturam pertinent predicti canonici dimidiam partem tantum habeant decime partem predicti autem mansionarii cum decima sua ad ecclesiam Sancti Syxti pertineant ; huius instituti testes habentur Odo 12 abbas Sancti Remigii sub cuius presentia factum fuit ; Guilelmus abbas Sancti Theoderici ; Nicholaus archidiaconus ; Hugo 14 archidiaconus ; Fredericus prepositus ; Ioffridus decanus ; Hugo thesaurarius ; Adam , Odo , Albertus presbyteri .
| CONTRA PARROCHIANOS SANCTI IOHANNIS | H . 08 de Sarqueux , Remensis archidiaconus , omnibus presentes litteras , salutem in Domino . Nouerint uniuersi quod nos feria secunda post decollationem beati Iohannis Baptiste , parrochianis Sancti Iohannis Remensis coram nobis per procuratores comparentibus ex una parte presente etiam procuratore abbatis et conuentus Sancti Nichasii Remensis ex altera de speciali mandato reuerendi patris ac domini nostri H . P 9 archiepiscopi Remensis ex parte eius diximus prefatis parrochianis ut satisfacerent de expensis factis a dictis abbate et conuentu pro adducendis rebus que necessarie erant ad cooperturam dicte ecclesie Sancti Iohannis cum requisiti noluissent istud facere sed aperte recusauerunt unde super hoc tracti fuerunt in causam coram nobis ab abbate et conuentu predictis . In cuius rei testimonium , presentes litteras fecimus conscribi et sigillo nostro sigillari . Datum anno Domini M ° CC ° XXX ° IIII ° , mense septembri , in uigilia natiuitatis beate Uirginis .
| DE CONUENTIONE INTER NOS ET TEMPLARIOS REMENSES | Omnibus presentes litteras inspecturis , frater Renaudus de Uich . Q domorum militie Templi in Francia preceptor , salutem in Domino . Nouerint uniuersi quod nos de consilio fratrum nostrorum pro utilitate domus nostre Remensis permutauimus abbati et conuentui Sancti Nichasii Remensis tres sextarios bladi , medietatem frumenti et medietatem ordei , in quibus ipsi abbas et conuentus domui nostre Remensis singulis annis tenebantur pro decimis de Monte Reguli , uidelicet ad omnem illud quod dicti abbas et conuentus habebant in uilla de Moirunuiller ' ° quam in territorio eiusdem uille in banno , iusticiis , censibus , foragiis et omnibus aliis rebus quibuscumque quas habebant et habere debebant in dicta uilla et in territorio ipsius , exceptis terris arabilibus ad domos Sancti Nichasii Remensis de Donteriano et de Sancto Hylerio pertinentibus , exceptis etiam decimis et terragiis dictorum abbatis et conuentus que in dicta uilla et in territorio eiusdem percipere consueuerunt ; promittimus autem quod contra dictam permutationem nullatenus ueniemus , per nos nec per alium , sed eam in perpetuum obseruabimus bona fide . In cuius rei testimonium , presentes litteras dictis abbati et conuentui concessimus sigilli nostri munimine roboratas . Datum anno Domini M ° CC ° XL ° U ° , mense iunio .
| APUD BETHIGNIUILLAM | Magister Henricus de Fluy canonicus et Nicholaus de Sancto Petro , officiales Remenses , omnibus presentes litteras uisuris , in Domino salutem . Nouerint uniuersi quod cum dominus Gerardus de Caumi , miles , dictus Tribous laborans in extremis legasset pro remedio anime sue et eius uxor , ecclesie Sancti Nichasii Remensis U solidos parisienses percipiendos annuatim in perpetuum in redditibus quos habebat idem miles apud Betigniuillam a dicta ecclesia post decessum Ade de Remis clerici dicti Grassi qui dictos redditus tenet et debet tenere quamdiu uixerit idem clericus , sicut dicitur , domina Heluidis relicta dicti Gerardi militis coram priore clerico fideli curie Remensis ad hoc specialiter misso constituta predictum legatum laudauit et approbauit , promittens fide ab ipsa prestita corporali quod contra dictum legatum in futurum non ueniet , per se uel per alium , ratione dotis uel aliqua alia ratione , uolens et concedens quod dicta ecclesia dictum legatum teneat et possideat post decessum ipsius Ade clerici in perpetuum et de eodem gaudeat pacifice et quiete et quod predicti U solidi eidem ecclesie reddantur die qua predicti redditus persoluentur quolibet anno ; renuntiauit etiam dicta domina H . R omni iuris auxilio tam canonico quam ciuili , omni priuilegio , omni consuetudini et statuto et omnibus aliis exceptionibus que sibi possent prodesse in posterum et dicte ecclesie obesse ad elidendum premissa et que possent obici contra huiusmodi instrumentum et factum supponens se quantum ad hoc iuridictioni curie Remensis . In cuius rei testimonium , presentes litteras sigillo curie Remensis fecimus roborari . Actum anno Domini , Millesimo CC ° L ° , mense decembri .
| IN NOMINE SANCTE ET INDIUIDUE TRINITATIS | Ego Henricus Remorum archiepiscopus notum uolo fieri uniuersis Dei fidelibus quod ecclesie Sancti Nichasii assensu Guidonis abbatis et totius conuentus eiusdem ecclesie quatuors molendinos , duos in uilla Sancti Hylarii , duos extra uillam in perpetuum possidendos cum aqua et piscatura suscepi sub annua pensione octo T modiorum frumenti de sextellagio Remis recipiendorum , ita quod homines predicte uille ad molendinos illos uenient molere ; soluentur autem illi octo T modii his terminis , tres modios in Natali Domini , tres in Pascha , duo in festo sancti Iohannis . S . R . U II episcopi Nouiomensis ; S . Petri abbatis Sancti Remigii ; S . H . W 13 abbatis Sancti Theodorici ; S . SiX abbatis Aquicensis ; S . R . comitis Brane . S A . comitisse Brane ; S . T . cantoris ; S . Ph . et H . canonicorum Sancte Marie ; S . N . Y prepositi . Factum est autem anno Incarnatione Domini millesimo centesimo septuagesimo . Z